12號，交通事務局同埋三間巴士公司召開記者會，交通事務局話三間巴士公司暫停非長期性工作車長揸公共巴士係安全第一，措施只係臨時性，主要係針對有其他工作嘅車長，因為唔能夠保證呢啲些車長有足夠休息時間，局方唔希望車長響出面做完一日嘢之後再提供揸公共巴士服務，相信呢類車長發生事故機會較高，巴士公司會先行檢視呢啲車長嘅休息時間，同埋有冇足夠培訓，唔排除佢哋可以繼續提供服務，但係如果證實事故風險高，局方會當機立斷，甚至取消非長期性嘅工作車長。